કોર્પોરેશનની અણઘડ કામગીરીથી ચાર-ચાર નાગરિકોનાં અકાળે મૃત્યુ થવાથી નિકોલ રોડ મકાન, દુકાન બચાવ સમિતિના અગ્રણીઓએ જવાબદારો સામે ફોજદારી કેસ કરવા હાઇકોર્ટમાં જવાનું નક્કી કર્યું છે. આજે હાઇકોર્ટમાં હંગામી સ્ટે બાદની સુનાવણી પણ હાથ ધરાશેે. એક તરફ નિકોલમાં મૃતક પોપટભાઇની પુત્રી હૈયાફાટ રૂદન કરી રહી છે. સુનીલ પટેલની સગર્ભા પત્નીના રડી રડીને બેહાલ થયાં છે. મૃગેશ પટેલના મોતથી વિધવા માતાના પરિવારનો મોભી જતો રહ્યો છે. બીજી તરફ નઘરોળ મ્યુનિ. તંત્રમાં આજથી ચાર દિવસની સળંગ રજાનો મૂડ જોવા મળી રહ્યો છે. મૃતકોના પરિવારજનોના વિલાપની કોઇ અસર ન હોય તેમ કેટલાક જાડી ચામડીના અધિકારીઓ-કોર્પોરેટરો વિના સંકોચે એવું કહી રહ્યા છે કે ‘ચાર દિવસની રજાના મૂડમાં છીએ! નિકોલને ભૂલી જાવ, હવે સોમવારે વાત!’